Az utóbbi hónapokban több negatív árfolyamrekordot is felállított forint ezúttal a tegnapi váratlan cseh kamatemelés hatására kezdett gyengülni, miután annak következtében a befektetők számára a 2,25 százalékos kamatozású korona még vonzóbb lett a csak 0,9 százalékot hozó hazai fizetőeszközzel szemben.

S meglehet, itt még nincs vége a hazai fizetőeszköz – és emiatt a külföldre utazni szándékozók és az importálók – megpróbáltatásainak, ha ugyanis ma a román jegybank is szigorít, az még tovább ronthatja a forint helyzetét. Nem véletlen, hogy elemzők már 340-es euróárfolyamot vizionálnak, de korábban volt már 350-es prognózis is.